Министерство на образованието и науката

брой: 75, от дата 1.9.2023 г. Официален раздел /

МИНИСТЕРСТВА И ДРУГИ ВЕДОМСТВА

Наредба за изменение и допълнение на Наредба № 4 от 2017 г. за нормиране и заплащане на труда

(обн., ДВ, бр. 34 от 2017 г.; изм. и доп., бр. 76 от 2017 г.; изм., бр. 8 от 2019 г.; изм. и доп., бр. 7 от 2020 г.; доп., бр. 92 от 2020 г.; изм. и доп., бр. 12 от 2021 г.; изм., бр. 77 от 2021 г., бр. 35 и 71 от 2022 г.)

§ 1. В чл. 27 се правят следните изменения и допълнения:

1. В ал. 4:

а) точка 2 се изменя така:

„2. експерти от съответното регионално управление на образованието – за държавните училища, държавните центрове за специална образователна подкрепа, Националния дворец на децата и Държавния логопедичен център, финансирани от Министерството на образованието и науката;“

б) създава се нова т. 4:

„4. експерти от съответното регионално управление на образованието и Министерството на младежта и спорта – за държавните спортни училища;“

в) досегашната т. 4 става т. 5.

2. В ал. 5 думите „по ал. 4, т. 1 и 2“ се заменят с „по ал. 4, т. 1, 2 и 4“, а думите „по ал. 4, т. 4“ се заменят с „по ал. 4, т. 5“.

3. Алинея 6 се изменя така:

„(6) Представителите на общинската администрация – в случаите по ал. 4, т. 1, на Министерството на младежта и спорта – в случаите по ал. 4, т. 4, и на регионалното управление на образованието – в случаите по ал. 4, т. 5, се определят по предложение съответно на кмета на общината, на министъра на младежта и спорта и на началника на регионалното управление на образованието.“

§ 2. Приложение № 3 се изменя така:

„Приложение № 3 към чл. 16, ал. 1

Минимални размери на основните месечни работни заплати на педагогическите специалисти

Група

Длъжности

Минимална основна работна заплата от 1.01.2023 г.

Педагогически специалисти с функции по управлението на институциите

директор

2082 лв.

заместник-директор

1926 лв.

Педагогически специалисти

учител, възпитател, логопед, психолог, педагогически съветник, корепетитор, хореограф, треньор по вид спорт, рехабилитатор на слуха и говора, ръководител на направление

1709 лв.

старши учител, старши възпитател

1763 лв.

главен учител, главен възпитател

1831 лв.

Заключителна разпоредба

§ 3. Наредбата влиза в сила от деня на обнародването й в „Държавен вестник“, с изключение на § 2, който влиза в сила от 1 януари 2023 г.

Министър: Галин Цоков

6706